BAKUBUSI BALABUZYA
Ino Mbuti Mbondikonzya Kulilesya Kunyema?
Mibuzyo
Ikaambo ncocili boobo
Ncomukonzya kucita
Nzyobaamba beenzinyoko
Mibuzyo
Sena mulanyema-nyema?
peepe
zimwi ziindi
inzya, abuzuba
-
Ino munyema kusikila aali?
asyoonto
kapati
cakuciindizya
-
Ino nguni uumunyemya kapati?
muzyali
mwanookwanu
mweenzinyoko
-
Ikuti naa muyandika kulilesya kunyema, eeci cibalo cilamugwasya! Cakusaanguna, amulange-lange ncociyandika kuumuna buyo nomwanyemezyegwa.
Ikaambo ncocili boobo
Buumi bwanu. Lugwalo lwa Tusimpi 14:30 lwaamba kuti: “Moyo uukkede upa buumi kumubili.” Mukwiimpana, bbuku litegwa Journal of Medicine and Life lyaamba kuti “kunyema kulakonzya kumupa kuciswa bulwazi bwamoyo.”
Beenzinyoko. Ibbaibbele lyaamba kuti: “Utanoomvwani amuntu mukali, alimwi utanikweendi amuntu uunyema-nyema buyo.” (Tusimpi 22:24) Aboobo, kuti naa mulanyema-nyema, mutanoogambwi kuti bantu balamutantamuka. Mukubusi wazina lya Jasmine wakaamba kuti, “Ikuti tamwiiyi kulilesya kunyema, nkokuti mulibuzya coolwe cakuba abalongwe.”
Mpuwo yanu. Ethan uujisi myaka iili 17 wakaamba kuti “Ikuti kamunyema-nyema, abantu bambi bayoomuzyiba mbomubede.” Amulibuzye kuti, ‘Ino ndiyanda kuti bantu kabandizyi kuti ndili muntu uuli buti, mutontozi siluumuno naa muntu uunyema-nyema buyo?’ Ibbaibbele lyaamba kuti: “Ooyo uutafwambaani kunyema musongo kapati, pele ooyo uutakkaziki moyo utondezya bufwubafwuba bwakwe.”
Ncomukonzya kucita
Amulange-lange magwalo aatobela alimwi anzyobaamba bamwi, mpoonya amulibuzye mibuzyo iibikkilizyidwe.
Tusimpi 29:22: “Muntu mukali ubusya mazwanga; Muntu uuli woonse uunyema-nyema buyo ucita zinyonyoono zinji.”
“Nindakali mukubusi, cakali kundikatazya kulilesya kunyema. Eeli ndepenzi ndyobajisi babbululu babataata. Aboobo inga twati ncamubulowa buya. Tulakatazyigwa kulilesya kunyema!”
—Kerri.
Sena ndilanyema-nyema? Ikuti kandizumina kulumbaizyigwa akaambo kabube bubotu, sena ncamaano kutongooka akwaamba kuti penzi lyakunyema mbondakazyalwa buya?
Tusimpi 15:1: “Kuvwiila kabotu kulalesya bukali, pele majwi mabi alanyemya.”
“Cikonzya kugwasya nkwiiya kulilesya kunyema. Ikuti mwaiya kuba abube bwakubomba moyo alimwi akubona bubotu ciindi coonse, nkokuti ciyoomuubaubila kutanyema-nyema.”
—Daryl.
Ciindi nobandinyemya bamwi, nkaambo nzi ncondeelede kubikkila maano kuzintu nzyondicita?
Tusimpi 26:20: “Kuti kakunyina nkuni mulilo ulazima.”
“Kuti ndaingula cakukkazika moyo, cipa kuti awalo muntu ngondibandika limwi atontomane akupa kuti tubandike kakunyina kunyemezyanya.”
—Jasmine.
Ino mbuti majwi ngondaamba alimwi azintu nzyondicita mbozikonzya kupa kuti mulilo uvwilime buya?
Tusimpi 22:3: “Muntu uucenjede abona mapenzi ulayuba, pele aabo batakwe maano balaunka nkukonya ooko, aboobo balapenga.”
“Zimwi ziindi cilagwasya kuzwa buyo kutegwa ndibe aciindi cakuyeeya cacitika, mpoonya kwainda ciindi ndilalimana penzi kanditontomene.”
—Gary.
Ino ndilili nocili cibotu kuzwa kuti naa bukkale bwabija pele kakunyina kulitondezya kuti munzila imwi tamumubikkili maano?
Jakobo 3:2: “Nkaambo toonse tulalubizya ziindi zinji.”
“Tweelede kuusa kujatikizya kulubizya kwesu, pele alimwi tweelede kwiiya ciiyo kukulubizya kwesu. Tweelede kuba amakanze aakululamika zintu twaakulijana mubukkale bukozyenye aboobo.”
—Kerri.
Muzeezo: Amube ambaakani. Amukanze kuba muntu mubombe moyo kwaciindi cili mbocibede ambweni kwamwezi omwe. Mpoonya kamulilingula ciindi aciindi.
Amwiiye Zinji
SINSIMUKA!
Mbomukonzya Kulijata Ikuti Mwanyema
Zintu zyosanwe zyaambwa mu Bbaibbele zilakonzya kumugwasya kulijata kuti mwanyema.
NGAZI YAMULINDIZI
“Bupampu Bwamuntu Bulamulesya Kufwambaana Kunyema”
Icakacitika mubuumi bwa Davida, mwami wabana Israyeli, cilakonzya kumugwasya kweendelezya mbomulimvwa ciindi muntu umwi naamunyemya.
MIBUZYO YAMU BBAIBBELE YAINGULWA
Sena Leza Ulandigwasya Kuti naa Ndapaila?
Sena ncobeni Leza ulatulanganya kujatikizya mapenzi eesu?
lug_Latn bem_Latn xho_Latn umb_Latn tum_Latn nya_Latn xho_Latn mlt_Latn ibo_Latn fuv_Latn kea_Latn unk bem_Latn som_Latn mri_Latn tum_Latn unk sna_Latn taq_Latn nya_Latn lin_Latn unk lug_Latn umb_Latn nya_Latn bem_Latn bem_Latn tum_Latn bem_Latn bem_Latn kon_Latn eus_Latn tsn_Latn bem_Latn bem_Latn zho_Hans kin_Latn bem_Latn bem_Latn ban_Latn bem_Latn bem_Latn tum_Latn zho_Hans bem_Latn nya_Latn bem_Latn eus_Latn bem_Latn cjk_Latn sna_Latn lug_Latn nya_Latn swh_Latn lua_Latn bem_Latn xho_Latn tum_Latn tso_Latn